cyanic-selkie/wikianc huggingface dataset:
கனங்ரா அருவி
கனங்ரா அருவி (Kanangra Falls) என்பது ஆஸ்திரேலியாவின் நியூ சவுத் வேல்ஸின் மத்திய டேபிள்லேண்ட்ஸில், ஓபரனுக்கு அருகிலுள்ள ஓபெரான்-பாய்ட் தேசிய பூங்காவில், கனங்ரா ஆற்றில் உள்ள ஒரு அருவியாகும். இந்த அருவியானது ஐயந்தே மலையின் வடகிழக்கில் 800 மீட்டர்கள் (2600 அடி) தொலைவில் துரத் வால்ஸ் அருகில் அமைந்துள்ளது. இந்த அருவியின் உயரம் 225 m என இரண்டு பிரிவுகளில் பதிவாகியுள்ளது.
கனங்ரா அருவி, பள்ளத்தாக்கு மற்றும் அபசீலிங் குழுக்களில் பிரபலமானதாகும். இருப்பினும், பாதுகாப்புக் காரணங்களால் இந்த வகையான செயல்பாடுகள் பெரும்பாலும் அனுமதிக்கப்படுவதில்லை.
கருப்புத்தலை மீன்கொத்தி
கருப்புத்தலை மீன்கொத்தி (black-capped kingfisher) இவை வெப்ப மண்டல ஆசியாவின் பலபகுதிகளிலும், சீனா, கொரியா, தென்கிழக்கு ஆசியாவின் பல நாடுகளிலும் காணப்படுகின்றன. இப்பறவை மரங்களில் வாழும் மீன்கொத்தி இனத்தைச் சார்ந்தது ஆகும். இவை வடக்கிலிருந்து இடம்பெயர்ந்து இலங்கை, ஜாவா, தாய்லாந்து, மற்றும் புருனே போன்ற தீவு நாடுகளுக்குச் செல்லுகிறது. தமிழ்நாட்டில் மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகள் போன்ற இடங்களில் காணப்படுகின்றன. இவை காணப்படும் இடங்கள் நீர் நிலைகளுக்கு அருகில் என்றாலும் சில நேரங்களில் சதுப்பு நிலக்காடுகளிலும் காணலாம்.
இவை பொதுவாக கோடை காலங்களில் இனப்பெருக்கம் செய்கிறது. இதன் கூடுகளைப் பூமியில் பள்ளம் தோண்டி அமைத்துக்கொள்ளுகின்றன. ஒரு தடவைக்கு 4 முதல் 5 முட்டைகள் இட்டு அடைகாத்து வருகிறன. மற்ற மீன்கொத்திகளைப்போலவே இவற்றையும் இதன் நீல நிற இறகிற்காவே வேட்டையாடப்படுகின்றனர். சீனா நாட்டில் இதன் இறகுகளைக்கொண்டு விசிறி செய்யப்படுகிறது. ஆங்காங் நாட்டில் இதன் இறகுகள் கொண்டு பெண்கள் பயன்படுத்தும் ஆபரணங்கள் செய்யப்படுகின்றது.
வெளி இணைப்பு
பகுப்பு:சீனப் பறவைகள் பகுப்பு:மீன்கொத்திகள்
சூரிய இயக்காற்றல் வானாய்வகம்
சூரிய இயக்காற்றல் வானாய்வகம் (Solar Dynamics Observatory) என்பது நாசாவினால் பிப்ரவரி11, 2010 ல் சூரியனை ஆராய்வதற்காக 848 மில்லியன் அமெரிக்க டாலர் செலவில் வானில் ஏவப்பட்ட ஆய்வாகம் ஆகும். இது அட்லாசு 5 ஏவுகணை மூலம் கேப் கார்னிவல் நிலைய ஏவுதளத்தில் இருந்து விண்ணுக்கு ஏவப்பட்டது. இந்த ஆய்வகம் விண்மீன்களுடன் வாழுதல் (Living With a Star (LWS)) என்ற திட்டத்தின் ஓர் அங்கமாகும்.
இதன் ஆயுள் காலம் 5 ஆண்டுகள். மற்ற செயற்கைக்கோள்களை போலவே இது 5 ஆண்டுகளுக்கு மேலும் செயல்பாட்டில் இருக்கும் என எதிர்பார்க்கப்படுகிறது.
இவ்வாய்கத்தில் மூன்று கருவிகள் உள்ளன.
இந்த மூன்று கருவிகளும் பற்பல ஆய்வுகளை மேற்கொள்ளும்.
200px|thumb|ஆய்வக கருவிகள் 200px|left|thumb|சூரியனில் ஏற்படும் கனல் கொந்தளிப்பு ஆய்வகம் அனுப்பிய படம்,
சிவன்
சொற்பிறப்பும் பிற பெயர்களும்
சிவன் என்றால், தமிழில் "சிவந்தவன்" என்று பொருள். வடமொழியில் சிவம் என்ற சொல்லுக்கு முழுமையானது, மங்கலகரமானது என்று பல பொருள் உண்டு. முது முதல்வன், ஈர்ஞ்சடை அந்தணன், காரியுண்டிக் கடவுள், ஆலமார் கடவுள் என அனேகம் சிவப்பெயர்கள் சங்கநூல்களில் உள்ளன. எக்கணமும் யோகநிலையில் ஆழ்ந்திருப்பதால் யோகி என்றும், அட்டமா சித்திகளில் வல்லவர் என்பதல் சித்தன் என்றும், சுடுகாட்டில் மனம் பேதலித்துப் பேய்களுடன் ஆடுபவராகச் சித்தரிக்கப்படுவதால், பித்தன் எனவும் குணங்களின் அடிப்படையில் அழைக்கப்படுகிறார்.
ஆதிசக்தி
சைவ மரபில், சிவம் சக்தி ஆகிய இரண்டும், ஒருபெருமுழுமையின், ஒன்றிலொன்று இன்றியமையாதா இரு அம்சங்கள். அவற்றைப் பரசிவம், ஆதிசக்தி என நோக்கும் சைவர்கள், அந்த இரு பேராற்றல்களின் திருவிளையாடல்களாகவே புராணக்கதைகளை நோக்குகின்றனர். தக்கனின் தவத்தால் அவனுக்கு மகளாகப் பிறக்கும், ஆதிசக்தி, "சதிதேவி" என்று அறியப்படுகிறாள். தக்கனின் அனுமதியின்றி சதி சிவனை மணந்ததால் வெகுண்ட தக்கன், அவர்களுக்கு அழைப்பு விடுக்காமல் யாகம் செய்கின்றான். அங்கு அழைப்பின்றி வந்த சதிதேவியிடம், தக்கன் ஈசனை இழித்துப்பேசுவதால், சதி வேள்வித்தீயில் வீழ்ந்து மறைய, ஆங்காரமுற்ற ஈசனின் திருமுடியிலிருந்து வீரபத்திரர் தோன்றி, யாகத்தை அழிக்கிறார். சதியின் உடல் யாககுண்டத்தில் கிடந்ததாகவும், அதை ஆற்றாமையுடன் ஈசன் தூக்கிச் சென்றபோது, அவற்றை திருமால் ஆழியால் சிதைக்க, அவை வீழ்ந்த இடங்களே சக்தி பீடங்களானதாகவும், இக்கதை செல்கின்றது. பின், பர்வதராசன் மைனாவதியின் தவத்துக்கிரங்கி, சக்தி மீண்டும் பார்வதியாக அவதரிக்கிறாள். கடுந்தவமிருந்து ஈசனைக் கணவனாக அடையும் உமையவள், பின் பல அசுரர்களை அழித்து, தேவர் துயர் தீர்த்தும், பிள்ளையார், முருகன் ஆகியோரைப் படைத்தும், ஈசன் தேவியாக வீற்றிருக்கிறாள்.
கங்கை
பகிரதனின் முன்னோர்கள் சாபம் பெற்று சாம்பலாக இருந்தார்கள். அவர்களுக்கு முக்தி கிடைக்க பார்வதியின் மூத்தவளான கங்கை, பூமியில் நதியாகப் பாய்ந்தால் மட்டுமே இயலும் என்பதை அறிந்த பகிரதன் கங்கையை நோக்கித் தவமிருந்தார். தேவலோகத்திலிருந்து பூமிக்கு வரும் பொழுது எழும் பிரவாகத்தினை கட்டுப்படுத்த சிவபெருமானால் மட்டுமே இயலும் என்று கங்கை கூறியதால், பகிரதன் சிவபெருமானை நோக்கித் தவமியற்றியதால் கங்கையை சடாமுடியில் தாங்கிப் பூமி தாங்கும் அளவில் மட்டும் வெளிவிட்டதனால் சிவபெருமான் கங்காதரன் என்று பெயர்பெற்றார். சிவபெருமானது ஐந்து குமாரர்கள் பைரவர், கணபதி, முருகன், வீரபத்திரர், ஐயனார் ஆவர். பாற்கடலைக் கடைந்தபோது, திருமால் மோகினி அவதாரம் எடுத்துச் சிவபெருமானுடன் கூடிப் பெற்ற ஐயனாரே இன்று, ஐயப்பன் என்று அறியப்படுகிறார்.
பிள்ளையார் - முருகன்
கயிலையில் பார்வதி தேவி மானசீகமாக ஒரு குழந்தையைத் தோற்றுவித்தாகவும், சிவபெருமானை அறியாத அக்குழந்தை அவருடன் சண்டையிட்டு தலையிழந்தாகவும், பார்வதி தேவியின் வேண்டுகோளை ஏற்று யானைமுகம் பொருத்தி அம்மகனை மீள்வித்தாகவும் இந்து சமய நூல்கள் தெரிவிக்கின்றன. சூரன் என்ற அரக்கனை அழிக்கச் சிவபெருமான் தனது ஆறுமுகங்களிலுள்ள நெற்றிக் கண்களிலிருந்து நெருப்புபொறியை உருவாக்கியதாகவும், அந்த ஆறு நெருப்பு பொறிகளையும் வாயு பகவான் சரவணப்பொய்கை எனும் ஆற்றில் விட்டதாகவும். அந்த நெருப்பு பொறிகள் ஆறு குழந்தைகளாக மாறி, அவற்றைக் கார்த்திகைப் பெண்டீர் வளர்த்து வந்ததாகவும் இந்து சமய நூல்கள் தெரிவிக்கின்றன. ஆறு குழந்தைகளையும் அன்னையாகிய பார்வதி அரவணைத்த பொழுது ஆறு முகங்களைக் கொண்ட முருகனாக அக்குழந்தை மாறியது.
ஏனையவை
தருகா வனத்து முனிவர்களின் ஆணவத்தினை அழிக்கச் சிவபெருமான் திகம்பர மூர்த்தியாகச் சென்றார். அவருடைய அழகில் முனிவர்களின் மனைவிகள் மயங்க, கோபம் கொண்ட முனிவர்கள் தங்களுடைய யாகவலிமையால் புலியை உருவாக்கி அனுப்பினர், சிவபெருமான் அதன் தோலை உரித்து உடுத்திக் கொண்டார். அடுத்து யானையை அனுப்ப, அதன் தோலினை ஈசன் போர்த்தார். மழுவினை எய்தனர், அதனைத் தன்னுடைய ஆயுதங்களில் ஒன்றாகச் சிவபெருமான் இணைத்துக் கொண்டார். அவை எதுவும் தனக்கு ஒன்றும் செய்யாது வாளாநிற்க, அவர் தாருகாவனத்து இருடிகளைத் தோற்கடித்ததாக, அக்கதை சொல்கின்றது. தட்சனின் சாபத்திலிருந்து சந்திரனைக் காக்க, அவனைத் தலையில் சூடிக்கொண்டதும், காசிபர் கத்ரு தம்பதிகளின் குழந்தைகளான பாம்புகள், மாற்றந்தாய் மகனான கருடனிடமிருந்து தங்களை காத்துக்கொள்ள சிவபெருமானை சரணடைந்த போது, அவற்றை அவர் ஆபரணங்களாகத் தரித்துக் கொண்டதும், பாற்கடலைக்கடையும் பொழுது வாசுகி பாம்பு கக்கிய ஆலகாலத்தினை உண்டு அதன் மூலம் நீலகண்டர் ஆனதும், அவர் பெருங் கருணைக்குச் சான்றுகளாகும்.
வரலாறு
சிந்து சமவெளி நாகரிகம் நிலவிய மொகஞ்சதாரோவில் கண்டெடுக்கப்பெற்ற தியானத்திலுள்ள பசுபதி முத்திரையே சிவவழிபாட்டின் மூலம் என்று சொல்லப்படுகின்றது. மூன்று தலையினையுடைய தியானத்தில் இருப்பவரைச் சுற்றி மிருகங்கள் இருப்பதாக அமைந்த இந்த முத்திரை பசுபதி முத்திரை என்று அழைக்கப்பெறுகிறது.
இந்து மதத்தில் ருத்ரன், சிவன் இருவருமே ஒரே கடவுளாகக் கருதப்பெறுகிறார்கள். இந்து மதத்தின் பழமையான ரிக் வேதத்தில் ருத்ரன் கடவுளாகக் கூறப்பெறுகிறார். இவர் வில் அம்பினை ஆயுதமாக உடைய வில்லாளனாகச் சித்தரிக்கப்பெறுகிறார். மேலும் பிரம்மாவிலிருந்து தோன்றியவராகவும், புயல்களின் கடவுளான மருத்துக்களின் தந்தையாகவும் அறியப்பெறுகிறார். அக்னி தேவன், வாயு தேவன், இந்திரன், பிரசாபதி போன்ற வேதக்கடவுள்களே, பிற்காலத்தில் சிவனாக வளர்ந்ததாகச் சொல்லப்படுகின்றது.
சைவசித்தாந்தம்
thumb|ஐந்தொழில் ஐயன் அரன்
சிவனை சிவம் என்றும், சிவப்பரம்பொருள் என்றும் சைவர்கள் அழைக்கின்றார்கள். சிவன் முப்பத்தாறு தத்துவங்களையும் கடந்து நின்று ஐந்தொழில்களையும் செய்து, ஆன்மாக்களின் மூன்று மலங்களை (ஆணவம்,கன்மம்,மாயையும்) போக்கி வீடுபேறு அருளுகிறார். தன்வயத்தனாதல், தூய உடம்பினனாதல், இயற்கைய உணர்வினனாதல், முற்றுமுணர்தல், இயல்பாகவே கட்டுகளின் (பாசங்களின்) நீங்குதல், பேரருளுடைமை, முடிவிலாற்றலுடைமை, வரம்பி லின்பமுடைமை என எட்டுவகை குணங்களையும் சிவன் கொண்டுள்ளார். என்றும் உள்ளவர்; எங்கும் நிறைந்தவர்; எல்லாம் அறிபவர்; எல்லாம் வல்லவர்; தூயவர்; அழிவிலா இன்பம் உடையவர்; பிறர்க்கு ஆட்படாதவர் என்றெல்லாம் சித்தாந்தம் சிவனை வரையறுக்கின்றது.
நடராச உருவத்தில் அவர் ஐந்தொழில் ஆற்றுவது, குறியீட்டு ரீதியில் பின்வருமாறு விளக்கப்படுவதுண்டு: :
சிவ வடிவங்கள்
தடத்தநிலையில் ஈசன் கொள்ளும், அறுபத்து நான்கு வடிவங்கள் ஆகமங்களில் விளக்கப்பட்டுள்ளன. அவற்றில் சிறப்பான இருபத்து ஐந்து சிவமூர்த்தங்கள் மகேசுவர மூர்த்தங்கள் என்று அழைக்கப்படுகின்றன.
சிவ விரதங்கள்
சிவபெருமானுக்காகச் சைவர்கள் எட்டு வகையான விரதங்களை இருந்து வழிபாடு செய்கின்றார்கள். இவ்விரதங்கள் மூலம் சிவனின் பரிபூரண அருளினை பெற இயலும் என்று சைவர்கள் நம்புகின்றார்கள்.
சைவத் திருமுறைகள்
பன்னிரு திருமுறைகள் என்று கூறப்படும் சைவத் திருமுறைகள், பல சிவபக்தர்களால் (நாயன்மார்கள்) இயற்றப்பட்ட பாடல்களின் தொகுப்பாகும்.
புகழ் பெற்ற சிவத்தலங்கள்
சிவபெருமானை மூலவராகக் கொண்டு உலகம் முழுவதும் கோயில்கள் இருக்கின்றன. குறிப்பாகக் கம்போடியா, நேபாளம், இலங்கை, இந்தியா எனப் பல நாடுகளைக் கூறலாம். இவற்றினை விடவும் பாரத கண்டம் என்றும் அழைக்கப்படுகின்ற இந்தியாவில் அநேக சிவாலயங்கள் உள்ளன. அவை எண்ணிக்கை அடிப்படையில் பஞ்சபூதத் தலங்கள், பஞ்ச கேதார தலங்கள், பஞ்ச தாண்டவ தலங்கள், பஞ்ச குரோச தலங்கள், ஆறு ஆதார தலங்கள், சப்த விடங்க தலங்கள், சப்த கரை சிவ தலங்கள், சப்த கைலாய தலங்கள், அட்டவீரட்டானத் தலங்கள், நவலிங்கபுரம், நவ கைலாயங்கள், எனவும், சைவ அடியார்களால் பாடல் பெற்றதைக் கொண்டு தேவாரத் திருத்தலங்கள், திருவாசகத் திருத்தலங்கள், தேவார வைப்புத் தலங்கள், திருச்சிற்றம்பலக் கோவையார் திருத்தலங்கள், திருவிசைப்பாத் திருத்தலங்கள் எனவும், வன விசேச தலங்கள், முக்தி தரவல்ல சிவத்தலங்கள், சோதிர்லிங்க தலங்கள் எனவும் வகைப்படுத்தப்படுகின்றன.
இவற்றில் தேவாரம் பாடல் பெற்ற தலமானது காவிரி தென்கரைத் தலங்கள், காவிரி வடகரைத் தலங்கள், பாண்டிய நாட்டு தலங்கள், கொங்கு நாட்டுத் தலங்கள், நடுநாட்டுத் தலங்கள், தொண்டை நாட்டு தலங்கள் எனவும் வகைப்படுத்தப்பட்டுள்ளது.
வெளி இணைப்புகள்
பகுப்பு:சைவ சமயம் பகுப்பு:இந்துக் கடவுள்கள் பகுப்பு:மும்மூர்த்திகள்
ப. சண்முகம்
'''ப. சண்முகம்' (P. Shanmugam'', 1927 - பெப்ரவரி 2, 2013 ) ஒரு இந்திய அரசியல்வாதியும், இந்திய நாடாளுமன்ற, மக்களவை உறுப்பினரும், பாண்டிச்சேரி ஒன்றியப் பகுதியின் முன்னாள் முதலமைச்சரும் ஆவார்.
அரசியல் பங்களிப்பு
இவர் இந்திய நாடாளுமன்றத்திற்கு, மக்களவை உறுப்பினராக புதுச்சேரி மக்களவைத் தொகுதியிலிருந்து இந்திய தேசிய காங்கிரசு கட்சியின் சார்பாக மூன்று முறை தேர்ந்தெடுக்கப்பட்டார்.
மேலும் இவர் 2000 முதல் 2001வரை புதுச்சேரியின் பத்தாவது மற்றும் பதினொன்றாவது சட்டப்பேரவை முதலமைச்சராக இருமுறை பதவி வகித்துள்ளார்.
மேற்கோள்கள்
பகுப்பு:புதுச்சேரி முதலமைச்சர்கள் பகுப்பு:இந்திய அரசியல்வாதிகள் பகுப்பு:1927 பிறப்புகள் பகுப்பு:2013 இறப்புகள் பகுப்பு:காரைக்கால் மாவட்ட நபர்கள் பகுப்பு:7வது மக்களவை உறுப்பினர்கள்
பாலா சிங்
பாலா சிங் (Bala Singh, 07 மே 1952 - 27 நவம்பர் 2019) என்பவர் ஓர் இந்திய திரைப்பட நடிகர் ஆவார். இவர் மலையாளம் மற்றும் தமிழ் திரைப்படத்தில் நடித்துள்ளார். 1995 ஆம் ஆண்டு நாசர் நடித்த அவதாரம் என்னும் படத்தில் நடித்ததன் மூலம், தமிழ்த் திரைப்படத்துறைக்கு அறிமுகமானார். இவர் நூற்றுக்கும் மேற்பட்ட படங்களில் நடித்துள்ளார், அதில் பெரும்பாலான படங்களில் எதிர்நாயகனாகவே நடித்துள்ளார்.
திரை வாழ்க்கை
பாலா சிங் ஆரம்பத்தில் மேடை நாடகங்களில் தனது வாழ்க்கையைத் தொடங்கினார். இவர் நாசரின் அவதாரம் (1995) படத்தில் நடிப்பதற்கு முன்பு, தேசிய நாடக பள்ளியில், பயிற்சி பெற்றார். இவர் சங்கர், மணிரத்னம் மற்றும் கமல்ஹாசன் இயக்கிய படங்களில் துணை வேடங்களில் நடித்துள்ளார். இவர் பெரும்பாலான படங்களில் எதிர்நாயகனாகவே நடித்துள்ளார்.
2009 ஆம் ஆண்டில், வண்ணத்துப்பூச்சி என்னும் படத்தில், ஒரு தாத்தாவின் முக்கிய கதாபாத்திரத்தில் நடித்தார். இது தாத்தா, பாட்டி மற்றும் அவர்களின் பேரக்குழந்தைகளுக்கு இடையிலான உறவை ஆராய்ந்த ஒரு திரைப்படமாகும்.
அன்பளிப்புப் பிரதி
அன்பளிப்புப் பிரதி என்பது ஒரு நூலாசிரியரால் கையொப்பமிடப்பட்டு (எழுத்தாளருக்கு அறிமுகமானவராக இருக்கவேண்டிய அவசியமில்லை) வழங்கப்பட்ட ஒரு புத்தக பிரதி ஆகும். அல்லது எழுத்தாளர் கையொப்பமிட்டு கொடுத்த ஒரு புத்தகம் ஆகும். ஒரு எழுத்தாளர் புத்தக வெளியீட்டின்போது விழாவுக்கு வந்தவருக்கு வழங்கும் புத்தகத்தில் கையெழுத்து இடுவதுண்டு, அல்லது புத்தகத்தை வாங்குபவரே விரும்பி எழுத்தாளரிடம் கையெழுத்தை விரும்பிப் பெறுவதுண்டு. பொதுவாக இந்த அன்பளிப்புப் பிரதி சாதாரண பிரதியைவிட மதிப்பு வாய்ந்ததாக, அரிதானதாக புத்தக சேகரிப்பாளர்களால் கருதப்படுகிறது.
மேற்கோள்கள்
பகுப்பு:புத்தகக் கண்காட்சிகள் பகுப்பு:புத்தகச் சேகரிப்பு
ஜே. கே. கே. முனிராஜா தொழில்நுட்பக் கல்லூரி
'''ஜே. கே. கே முனிராஜா தொழில்நுட்பக் கல்லூரி''' (J.K.K. Munirajah College of Technology) என்பது இந்தியாவின் தமிழ்நாட்டின், ஈரோடு மாவட்டம், கோபிசெட்டிபாளையத்தில் அமைந்துள்ள ஒரு தனியார் சுயநிதி பொறியியல் கல்லூரி  ஆகும். இந்த கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது. மேலும் அண்ணா பல்கலைக்கழகம் கோயம்புத்தூர் பிரிவுடன் இணைவுபெற்றுள்ளது. இந்த கல்லூரி 2008-2009 கல்வியாண்டில் நிறுவப்பட்டு, அன்னை ஜே. கே. கே. சம்பூரானி அம்மாள் அறக்கட்டளையால் நிர்வகிக்கப்படுகிறது. இக்கல்லூரி வளாகமானது 250 acre பரப்பளவில் அமைந்துள்ளது.
வழங்கப்படும் பாடங்கள்
இக்கல்லூரியில் மூன்று இளநிலை பொறியியல் (பி.இ) பாடங்களையும், ஒரு பாடத்தை இளநிலை தொழில்நுட்ப (பி.டெக்.) பாடத்தையும் வழங்குகிறது.
சேர்க்கை நடைமுறை
மாணவர்களின் 12 ஆம் வகுப்பு (உயர்நிலை பள்ளி) மதிப்பெண்களின் அடிப்படையில் சேர்க்கை நடத்தப்படுகிறது. சேர்க்கையானது தமிழக அரசின் விதிமுறைகளின்படியும், மாநில அரசின் ஆலோசனை மற்றும் நடைமுறைகள் மூலம் செய்யப்படுகிறது.
குறிப்புகள்
பகுப்பு:ஈரோடு மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள் பகுப்பு:அண்ணா பல்கலைக்கழக இணைவுக்கல்லூரிகள்
பாவைக் கொட்டிலார்
பாவைக்கொட்டிலார் சங்ககாலப் புலவர்களில் ஒருவர்.
இவரது பாடல் செய்தி
பரத்தையரில் நயப்புப் பரத்தை, இற்பரத்தை என்னும் பிரிவு உண்டு. நயப்புப் பரத்தையானவள் இப்பாடலில் இற்பரத்தை முன் வஞ்சினம் கூறுவதாக இந்தப் பாடல் அமைந்துள்ளது.
ஆரியர் படை
என்னைச் சுற்றிச் சுற்றி அவன் வரும்படி செய்யாவிட்டால், ஆரியர் படை உடைந்தது போல என் தோள்வளை உடைந்து விழட்டும் என்று வஞ்சினம் கூறுகிறாள்.
வல்லம் என்னும் ஊருக்குப் புறத்தே இருந்த காவற்காட்டில் ஆரியர்படை தாக்கியது. சோழர் படையானது, வேல், வில் அம்பு, தோல் ஆகிய போர்க்கருவிகளுடன் எதிர்கொண்டது. சோழர்க்கு எதிர்நிற்க முடியாமல் ஆரியர் படை உடைந்தது.
பகுப்பு:சங்கப் புலவர்கள்
ஆவியுயிர்ப்பு
தாவரங்களில் இருந்து நீர் நீராவி நிலையில் ஆவியாதலே ஆவியுயிர்ப்பு (Transpiration) எனப்படும். ஒளிச்சேர்க்கை நிகழ்வின்போது வாயு பரிமாற்றத்திற்காக இலைவாய்கள் திறந்திருக்கும் நிலையில், தாவரத்தில் மேல்நோக்கி எடுத்து வரப்படும் நீரானது ஆவியாக இலைவாய்களூடாக வெளியேறும். இது முக்கியமாக இலைகளிலுள்ள இலைவாய்களூடாகவே இடம்பெற்றாலும், தாவரங்களின் ஏனைய பகுதிகளிலிருந்தும் ஆவியுயிர்ப்பு சிறிதளவில் நிகழும். இலைவாய் தவிர புறத்தோல், தண்டிலுள்ள பட்டைவாய்களூடாகவும் ஆவியுயிர்ப்பு நிகழ்வதுண்டு.
இது ஆவியாதல் போன்ற ஒரு செயற்பாடாகும். இது விலங்குகளில் வியர்த்தல் போன்றதென்றாலும் இரண்டுக்கும் பல வேறுபாடுகளும் உண்டு. மழை போதுமான அளவில் கிடைக்கும் இடங்களில் ஆவியுயிர்ப்பைத் தடுக்க தாவரங்கள் இசைவாக்கம் அடைந்திருக்காது. எனினும் வறண்ட பிரதேசங்களில் வாழும் தாவரங்களான கள்ளி போன்றவை ஆவியுயிர்ப்பைக் குறைக்க நன்றாக இசைவாக்கம் அடைந்துள்ளன. ஆவியுயிர்ப்பு வீதம் பல காரணிகளால் செல்வாக்குச் செலுத்தப்படுகின்றது.
ஆவியுயிர்ப்பு வீதத்தை அளவிடல்
எடுகோளாக ஒரு தாவரத்தின் ஆவியுயிர்ப்பு வீத்தத்தை அளவிடும் ஒரு கருவியே உறிஞ்சன்மானி ஆகும்.
இதன் போது குழாயினுள் நகரும் வளிக்குமிளியின் வேகத்தை அளவிடுவதன் மூலம் ஆவியுயிர்ப்பு வீதத்தை அளவிட முடியும்.
மேற்கோள்கள்
பகுப்பு:தாவர உடலியங்கியல் பகுப்பு:நீரியல்
அமிதா சர்மா
அமிதா சர்மா (Amita Sharma, பிறப்பு: செப்டம்பர் 12 1982), இந்தியா  பெண்கள் தேர்வுத் துடுப்பாட்ட  அணியின் அங்கத்தினர். இவர் ஐந்து தேர்வுத் துடுப்பாட்டப் போட்டிகளிலும், 101 ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார். 2003 - 2006 ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   2002 - 2011 ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1982 பிறப்புகள் பகுப்பு:வாழும் நபர்கள்
தமிழ் இசுலாமியப் பாடல்கள்
தமிழில் அல்லாவைப் பற்றியும் [[இசுலாம்|இசுலாமி
இவற்றையும் பார்க்க
பகுப்பு:தமிழ்ப் பாடல்கள் பகுப்பு:தமிழ் இசுலாமிய இசை
தேவாரகுட்டா தசரா திருவிழா
தேவாரகுட்டா தசரா திருவிழா (Devaragutta Dasara festival) இந்தியாவின் ஆந்திரப்பிரதேச மாநிலத்திலுள்ள கர்னூல் நகரத்திற்கு அருகிலுள்ள தேவாரகுட்டா கிராமத்தில் நடைபெறும் ஒரு திருவிழாவாகும். இந்துக்கள் கொண்டாடும் தசரா பண்டிகையின் போது இத்திருவிழா கொண்டாடப்படுகிறது. சுற்றுப்புற கிராமங்களைச் சேர்ந்த பொதுமக்கள் விழாவில் பங்க்கேற்று  நீண்ட மூங்கில் கம்புகளை கைகளில் ஏந்தி  கொண்டு தீவிரமாக கோல் சண்டையிடுவார்கள். வன்முறைப் போக்கில் நிகழும் இச்சண்டையில் ஏரளமான பக்தர்கள் காயமடைவதும் உண்டு.
மேற்கோள்கள்
பகுப்பு:ஆந்திரப் பிரதேச விழாக்கள்
டீனெக், நியூ ஜேர்சி
டீனெக் (Teaneck) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இந்நகரம் 39,776 சதுர கிலோ மீற்றர் பரப்பளவைக் கொண்டுள்ளது. இதில் 15.557 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 2,556.8 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 25,890 ஆகும். டீனெக் நகரத்தின் மக்கள் தொகை அடர்த்தி ஒரு கிலோ மீற்றருக்கு 389.1 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
நுகர்வோர் கடன்
நுகர்வோர் கடன் என்பது பொருட்களையும் சேவைகளையும் நுகர்வதற்காக பெறப்பட்டு, திரும்பி செலுத்தப்படாத கடன் ஆகும்.
அளவு
நுகர்வுப் பண்பாடு நுகர்வின் அளவைப் பல்மடங்கு பெருக்கி உள்ளது. வீடு, வாகனம், உடை, ஆடம்பரங்கள், தளபாடங்கள், சுற்றுலா என எல்லாதரப்பட்ட பொருட்களும் சேவைகளும் கடன் வாங்கி நுகரப்படுகின்றன. குறிப்பாக வளர்ச்சியடைந்த நாடுகளில் நுகர்வோர் கடன் பெருந்தொகையாக உள்ளது. இந்தியா போன்ற வளர்ச்சியடைந்து வரும் நாடுகளில் நுகர்வோர் கடன் அதிகரித்து வருகிறது.
பொருளாதார விளைவுகள்
ஒரு குறிப்பிட்ட அளவு நுகர்வோர் கடன் ஒரு நாட்டின் பொருளாதாரத்துக்கு நன்று என்று கூறப்படுகிறது. கடன் கிடைத்தால், நுகர்வோர் கூடிய பொருட்களையும் சேவைகளையும் நுகருவர். இவற்றை வழங்கள் வணிக நிறுவனங்கள் தமது உற்பத்தியைக் கூட்டும். ஆகவே ஒரு நாட்டின் உற்பத்தியை இது பெருக்கும். ஐக்கிய அமெரிக்கா, ஐக்கிய இராச்சியம், தென் கொரியா போன்ற நாடுகளின் பொருளாதார வளர்ச்சியோடு நுகர்வோர் கடன் அதிகரித்தமை இதற்கு சான்றாக கொள்ளப்படுகிறது.
அதிகரிக்கும் நுகர்வோர் கடன் பொருளாதார நெருக்கடையை தோற்றுவிக்கும். ஒரு நிலைக்கு மேல் ஒருவர் கடனுக்கான தவணை கட்டணங்களை திரும்ப செலுத்த முடியாமல் போகும். அதனால் அவர் bankruptcy செய்வார். இப்படி பலர் செய்தால், கடன் கொடுத்த நிறுவனங்கள் நெருக்கடிக்கு உள்ளாகும். மேலும் அவர்கள் கடன் தர மறுப்பர். எனவே நுகர்வோர் தமது நுகர்வை குறைப்பர். இது உற்பத்தியை வீழ்த்தும். ஐக்கிய அமெரிக்காவிலும், இதர மேற்குநாடுகளிலும் 2008, 2009 இல் இடம்பெறும் பொருளாதார பின்னடைவுக்கு இது ஒரு முக்கிய காரணமாகும்.
அளவுக்கு மீறிய நுகர்வும் எதிர்பாப்புகளும் வாழ்வின் மகிழ்ச்சியை அதிகரிக்கவில்லை என்று கூறப்படுகிறது. எ.கா ஐக்கிய அமெர்க்காவில் கடந்த சில தசமங்களாக மகிழ்ச்சிநிலை சரிந்து வருகிறது (ஆதாரம் தேவை).
இவற்றையும் பாக்க
பகுப்பு:நுகர்வு
அகிரிப்பள்ளி மண்டலம்
இந்திய மாநிலமான ஆந்திராவின் கிருஷ்ணா மாவட்டத்தில் உள்ள 50 மண்டலங்களில் ஒன்று அகிரிப்பள்ளி மண்டலம். இது நுஸ்விட் வருவாய் பிரிவின் நிர்வாகத்தின் கீழ் உள்ளது, இம்மண்டலத்தின் தலைமையிடம் அகிரிபள்ளியில் உள்ளது. மண்டலத்தின் பரப்பெல்லை விஜயவாடா (கிராமப்புறம்), கன்னாவரம், பாபுலாபடு, நுஸ்விட், மைலாவரம் மற்றும் ஜி. கொண்டுரு மண்டலங்களால் சூழப்பட்டுள்ளது.
நிர்வாகம்
இந்த மண்டலம் ஆந்திராவின் தலைநகர் பிராந்தியத்தின் ஒரு பகுதியாகும், இது ஆந்திராவின் தலைநகர் பிராந்திய மேம்பாட்டு ஆணையத்தின் அதிகாரத்தின் கீழ் உள்ளது.
குடியேற்றங்கள்
அகிரிப்பள்ளி மண்டலம் 25 கிராமங்களைக் கொண்டுள்ளது.
குறிப்புகள்
பகுப்பு:Coordinates on Wikidata பகுப்பு:ஆந்திர ஊர்களும் நகரங்களும்
தியாகராசா பிறேமராசன்
தீட்சண்யன் (பிறேமராஜன் ஜனவரி 30, 1958 - மே 13, 2000, ஆத்தியடி, புலோலி மேற்கு, பருத்தித்துறை, யாழ்ப்பாணம், இலங்கை). ஈழத்துக் கவிஞர். இவர் தனது பன்னிரண்டாவது வயதிலேயே கவிதை எழுதி ஹாட்லிக்கல்லூரி ஆசிரியர்களின் பாராட்டுக்களைப் பெற்று ஒரு கவிஞனாக இனம் காணப்பட்டவர். தனது எண்ணங்களையும், உணர்வுகளையும் மரபுக்கவிதையாகவோ, புதுக்கவிதையாகவோ நினைத்தவுடன் வடித்து விடும் ஆற்றல் மிக்கவர். தமிழீழ விடுதலைப் போராட்ட காலத்தில் புலிகளின் குரல் வானொலியில் கவிமழை பொழிந்தவர். தமிழ், ஆங்கிலம், சிங்களம் ஆகிய மும்மொழிகளிலும் புலமை கொண்டவர். இலங்கை இராணுவத்தின் எறிகணை வீச்சில் ஒரு காலையும், ஒரு கையின் செயற்பாட்டையும் இழந்தவர். 1990 இலிருந்து, தீட்சண்யன் என்ற புனைபெயருடன், உலகெலாம் பரந்திருந்த போராட்டம் சம்பந்தமான ஆங்கில நூல்களை தமிழில் மொழி பெயர்த்து தமிழீழ விடுதலைப் போராட்டத்துக்குப் பங்காற்றியவர்.
குடும்பப் பின்னணி
தீட்சண்யன் பருத்தித்துறை, ஆத்தியடி, புலோலி மேற்கைப் பிறப்பிடமாகக் கொண்டவர். புகையிரதநிலைய அதிபர் சபாபதிப்பிள்ளை தியாகராஜா, சிவகாமசுந்தரி தம்பதிகளின் மூத்த புதல்வர். இவரது தம்பி மொறிஸ், 1984 இல் விடுதலைப் போராட்டத்தில் தன்னை இணைத்து, விடுதலைப் புலிகளின் பருத்தித்துறைப் பிரதேசப் பொறுப்பாளராகப் பணியாற்றி, மே 1, 1989 இல் இந்திய இராணுவத்துடனான நேரடி மோதலில் மண்ணுக்கு வித்தானவர். இவரது இன்னொரு தம்பி மயூரன், விடுதலைப் போராட்டத்தில் தன்னை இணைத்து, காட்டில் விடுதலைப்புலிகளின் தலைவர் அருகில் நின்று பின்னர் பூநகரிச் சமரில், தவளைப் பாய்ச்சல் நடவடிக்கையில் நவம்பர் 11, 1993 இல் மண்ணுக்கு வித்தானவர். மகன் மயூரன் பெப் 6, 2009 இல் இலங்கை இராணுவத்துடனான மோதலில் வீரமரணமடைந்தவர்.
திருமணம்
1983 இல் வற்றாப்பளை, முள்ளியவளையைப் பிறப்பிடமாகக் கொண்ட மஞ்சுளா ஜூஜினா என்ற இந்து/கிறிஸ்தவப் பெண்ணை காதல் திருமணம் செய்து வற்றாப்பளையை தனது வாழ்விடமாக்கிக் கொண்டவர்.
கல்வி/தொழில்
இவர் தனது ஆரம்பக்கல்வியை வடமராட்சி இந்து மகளிர் கல்லூரியிலும், உயர் கல்வியை பருத்தித்துறை, ஹாட்லிக் கல்லூரியிலும், தொழிற்கல்வியை மதவாச்சி தொழில்நுட்பக் கல்லூரியிலும், பட்டப்படிப்பை கண்டி, பேராதனையிலும் கற்று ஆங்கில ஆசிரியாராகக் கடமையாற்றியவர். மொழி ஆர்வம் கொண்ட இவர் தனது பத்தாவது வயதிலிருந்தே தமிழோடு சிங்களம், ஆங்கிலம் ஆகிய மொழிகளையும் கற்று தேர்ச்சியும் பெற்றிருந்தவர். தான் கற்பித்த வற்றாப்பளை மகாவித்தியாலயத்தின் ஆங்கிலதினப் போட்டிகளிலும், தமிழ்தினப் போட்டிகளிலும் இயல் இசை நாடக வடிவில் நிகழ்ச்சிகளை உருவாக்கி பாடசாலை மாணவர்கள் எல்லோரையும முதலிடம் பெறவைத்து மாவட்ட மட்டத்தில் பாடசாலைக்கு ஒரு தனி இடம் பெற்றுக் கொடுத்து பெருமை சேர்த்தவர். எந்த விழாக்கள் விளையாட்டுப் போட்டிகள் என்றாலும் ஆங்கிலத்தில் அறிவிப்பாளராய் முழங்கி குரல்வளத்தால் எல்லோரையும் கவர்ந்து கொண்டவர்.
விடுதலைப்போரில் பங்களிப்பு
போராட்டம் சம்பந்தமான, ஆங்கில மொழியில் அமைந்த நூல்களை தமிழில் மொழி பெயர்ப்பதே இவரது முக்கிய பணியாக இருந்தது. இதனோடு விடுதலைப்போரில் பங்கு கொண்ட சிலரின் குழந்தைகளுக்கு ஆங்கிலம் கற்றுக் கொடுக்கும் பணியையும் மேற்கொண்டிருந்தார். இயல்பிலேயே கவிதை வடிக்கும் ஆற்றல் படைத்த இவர் விடுதலைப்புலிகளின், புலிகளின் குரல் வானொலிக்கும், விடுதலைப் போராட்டம் சம்பந்தமான நிகழ்ச்சிகளுக்கும் கவிதைகள் எழுதிக் கொடுத்தும், கவியரங்குகளிலும், அந்தாதிக் கவியரங்குகளிலும் தானே கவியைமைத்து, தனது குரலிலேயே முழங்கியும் பங்காற்றினார்.
விபத்து
டிசம்பர் 31, 1990 இல் இலங்கை இராணுவத்தின் எறிகணை வீச்சுக்குப் பலியாகி தனது ஒரு காலையும், மறு காலின் பெரு விரலையும், ஒரு கையின் செயற்பாட்டையும் இழந்தவர். இழப்பின் அந்தக் கணம் பற்றி அவர் எழுதிய கடிதத்தின் ஒரு பகுதி. 20.12.90 அன்று எனது பாடசாலை ஆசிரியர்களுக்குரிய சம்பளப் பணத்தை எடுப்பதற்காக கொழும்பு சென்றேன். வவுனியாவில் ஊரடங்குச் சட்டம் அமுலில் இருந்ததால் கொழும்பில் 29ந் திகதி வரை நின்றேன். 29.12.90 அன்று வவுனியா வந்தும், சீனி, சவர்க்காரம் போன்றவற்றிற்கு ஊரில் தட்டுப்பாடு என்பதால், 30.12.90 வரை தங்கி நின்று அப்பொருட்களை வாங்கினேன். காலையில் ஒரு சூட்கேசுடனும், மூன்று பைகளுடனும் சைக்கிளில் கடைசித் தடையையும் தாண்டினேன். மிதிவெடி நிறைந்த வயல்களினூடு, தொடை வரை சேறு புரள சைக்கிளை முக்கி முக்கித் தள்ளினேன். இனியென்ன..! என்ற பூரிப்பில் முந்தி முந்தி வந்தேன். பூந்தோட்ட கிரவல் பாதையில் ஏறும் போது 100 யாருக்கப்பால், எனது வலது புறமாக ஒரு பவல் Armoured car ம் இரண்டு Trucks ம் வருவதைக் கண்டேன். சனங்கள் இடது புறமாக ஓடினர். நானும் சைக்கிளில் ஏறி ஓடினேன்.Firing தொடங்கி விட்டது. பல சைக்கிள்கள் விழுந்தன. பெரிய காயங்களில்லை. நானும் சைக்கிளை ஒரு மரத்துடன் சாத்தி விட்டு, பெரிய மரமொன்றின் பின்னால் படுத்தேன். தொடர்ந்து Firing. எனக்குப் பக்கத்தால் எல் 222....222 என்று குண்டுகள் பாய்ந்தன. ஓய்ந்தன. பின் பாய்ந்தன. பின்னர் Armoured car இலிருந்து Canonshell முழங்கியது. பாரிய பயங்கரச் சத்தம். என்னருகில் ஒருவன் நின்றான். Canon தொடங்க, பாய்ந்து கிடங்கில் வீழ்ந்து ஓடி விட்டான். என்னால் அசைய முடியவில்லை. பயம். எதுவும் நடக்காதென்ற நம்பிக்கை. படுத்திருந்தேன். மிகப் பாரிய ஓசையில் Canon குண்டுகள் பட்டுக் கொப்புகள் முறிந்தன. திடீரென மின்வெட்டும் அதிர்ச்சி. தலை நிமிர்த்தி என் உடலைப் பார்த்தேன்.(மல்லாக்காகப் படுத்திருந்தேன்.) என் முழங்கால் இருந்த இடத்தில் கொழுப்பும், இரத்தமும், சதையுமாக ஒரு பள்ளம். வெள்ளையாக எலும்புகள். காலை அசைத்தேன். இரண்டு எலும்புகள் உரசி "ஐயோ... அம்மா..!" என்று என்னால் முடிந்தளவு பலமாகக் கத்தினேன். கண்ணீர் வந்தது. பதிலாக படபடவென குண்டுச் சத்தம் வந்தது. எனது மற்றைய கால் பெருவிரல் போனதோ, கை முறிந்ததோ அந்தக் கணத்தில் எனக்குத் தெரியாது. நான் இப்படியே இருந்தால் செத்து விடுவேன் எனத் தெரிந்தேன். குருதி அருவியாகப் புல்லில் ஓடிக் கொண்டிருந்தது. நான் மயக்கமாவதை உணர்ந்தேன். 29.6.1991.
வெளி இணைப்புகள்
பகுப்பு:ஈழத்துக் கவிஞர்கள் பகுப்பு:ஈழத்து எழுத்தாளர்கள் பகுப்பு:2000 இறப்புகள் பகுப்பு:1958 பிறப்புகள் பகுப்பு:ஹாட்லிக் கல்லூரி பழைய மாணவர்கள்
கிப் தோர்ன்
thumb|327x327px|நோபல் பரிசு செய்தியாளர் மாநாட்டில் கிப் தோர்ன். ஸ்டாக்ஹோம், டிசம்பர் 2017 கிப் ஸ்டீபன் த்ரோன் (பிறப்பு ஜூன் 1, 1940) ஒரு அமெரிக்க தத்துவார்த்த இயற்பியலாளர் மற்றும் நோபல் பரிசு பெற்றவர். கிறிஸ்டோபர் நோலன் படமான இன்டர்‌ஸ்டெலர் படத்திற்கு இயற்பியல் மற்றும் அறிவியல் ஆலோசனைகளை வழங்கியவர்.
2017 இல், த்ரோன் அவர்களுக்கு, இராய்னர் வெய்சு மற்றும் பேரி பேரிசு அவர்களுடன் இணைந்து நோபல் பரிசு இயற்பியல் வழங்கப்பட்டது. "தீர்க்கமான பங்களிப்பு LIGO கண்டுபிடிக்கும் மற்றும் கவனிப்பு ஈர்ப்பு அலைகள்" என்ற காரணத்திற்காக நோபல் பரிசு வழங்கப்பட்டது.
வெளி இணைப்புகள்
பகுப்பு:1940 பிறப்புகள் பகுப்பு:நோபல் பரிசு பெற்ற அமெரிக்கர்கள் பகுப்பு:அமெரிக்க வானியலாளர்கள் பகுப்பு:அமெரிக்க இறைமறுப்பாளர்கள் பகுப்பு:அமெரிக்க இயற்பியலாளர்கள் பகுப்பு:வாழும் நபர்கள் பகுப்பு:நோபல் இயற்பியற் பரிசு பெற்றவர்கள் பகுப்பு:துகள் இயற்பியலாளர்கள் பகுப்பு:சார்பியல் கோட்பாட்டாளர்கள் பகுப்பு:பிரின்ஸ்டன் பல்கலைக்கழக முன்னாள் மாணவர்கள்
1707 சில்லி கடற்படை துன்பியல் நிகழ்வு
1707ன் சில்லி கடற்படை துன்பியல் நிகழ்வு (Scilly naval disaster of 1707) என்பது, 22 அக்டோபர் 1707ல் இங்கிலாந்து அரச கடற்படையின் நான்கு போர்க் கப்பல்கள் சில்லித் தீவுகளுக்கு அருகே மோசமான காலநிலையில் அகப்பட்டு இழக்கப்பட்டதைக் குறிக்கிறது. மோதிச் சேதமடைந்த கப்பலில் இருந்த 1,550 படையினர் உயிரிழந்தனர். இது, இந்த நிகழ்வை பிரித்தானியத் தீவுகளின் வரலாற்றில் மிக மோசமான கடற் துன்பியல் நிகழ்வு ஆக்கியது. இந்நிகழ்வுக்கான முக்கிய காரணம் கப்பல்களின் இருப்பிடத்தை மாலுமிகளால் துல்லியமாகக் கணக்கிட முடியாமல் இருந்ததேயாகும்.
விபத்து
சோவெல்லின் 21 கப்பல்களும் செப்டெம்பர் 29ம் தேதி சிப்ரால்ட்டரில் இருந்து புறப்பட்டன. எச்.எம்.எசு அசோசியேசன் அவரது தலைமைக் கப்பலாக இருந்தது. எச்.எம்.எசு ரோயல் ஆன் வைசு அட்மிரல் சர் சார்ச் பிங்கின் தலைமைக் கப்பலாகவும், எச்.எம்.எச்ய் டோர்பே ரியர் அட்மிரல் சர் யோன் நேரிசின் தலைமைக் கப்பலாகவும் இருந்தன. பயணம் முழுவதும் மோசமான காலநிலை இருந்ததுடன், தொடர்ச்சியான திடீர்ப் புயல்களையும், கடுங் காற்றையும் எதிர்கொள்ளவேண்டி இருந்தது. கப்பல்கள் அத்திலாந்திக்கை விட்டு நீங்கி பிசுக்கே குடாவைக் கடந்து இங்கிலாந்து நோக்கிச் செல்லும்போது, காலநிலை மேலும் மோசமாகியதுடன், கடுங்காற்று கப்பல்களைத் திட்டமிட்ட பாதையில் இருந்து வேறு திசை நோக்கித் திருப்பியது. இறுதியாக பழைய முறையின்படி 22 அக்டோபர் 1707 (தற்கால முறை 2 நவம்பர் 1707) இரவு கப்பல்கள் ஆங்கிலக் கால்வாயின் வாயிலில் நுழைந்தன. சேவெல்லின் மாலுமிகள் தாம் தமது பயணத்தின் கடைசிக் கட்டத்துக்கு வந்துவிட்டதாக நம்பினர். கப்பல் தொடர் பிரிட்டனியின் கரைக்கு அப்பல் உள்ள தீவு வெளியரணான உசாந்துக்கு மேற்கே பாதுகாப்பாகச் செல்வதாக அவர்கள் எண்ணினர். ஆனால், கடுமையான காலநிலையாலும், தமது இருப்பிட நெடுங்கோட்டைச் சரியாகக் கணிக்க முடியாமையினாலும் கப்பல்கள் பாதையை விட்டு விலகி சிலித் தீவுகளை நெருங்கியதை அவர்கள் உணரவில்லை. இத்தவறு திருத்தப்படுவதற்கு முன்னரே நான்கு கப்பல்கள் பாறைகளில் மோதி உடைந்து கடலுள் மூழ்கின.
மேற்கோள்கள்
பகுப்பு:கடல் விபத்துகள் பகுப்பு:1707
ஊசலாடும் கூடை
வேளாண்மை துறையில் நீரை இறைப்பதற்குப் பயன்படுத்தும் ஒரு கருவி இதுவாகும். மனித வலு மூலம் இயக்கப்படும் இது ஏத்து எனவும் அழைக்கப்படுகின்றது. இயந்திர நீர் இறைக்கும் கருவிகளின் வருகைக்குப்பின் இவற்றின் பாவனை அரிதாகக் காணப்படுகின்றது.
வெளி இணைப்புகள்
பகுப்பு:வேளாண் கருவிகள்
தமிழ் உரைநூல் ஆசிரியர்கள்
பல ஆண்டுகளுக்கு முன் பாடல் வடிவில் எழுதப்பட்ட தமிழ் நூல்களின் பொருளை உரைவடிவில் விரித்து எழுதியவர்கள் தமிழ் உரைநூல் ஆசிரியர்கள் ஆவர்.
இந்த அடிப்படையில் சுமார் 2000 ஆண்டுகளுக்கு மேற்பட்ட பழமை கொண்ட இலக்கியத்தைக் கொண்ட தமிழும் இதற்கு விதி விலக்கு அல்ல. சங்க காலத்திலும், அதன் பின்னர் சங்கம் மருவிய காலத்திலும் எழுதப்பட்ட நூல்கள் மொழியில் ஏற்பட்ட மாறுதல்களால் புரிந்து கொள்ளப்படாமல் போனது ஒரு புறம் இருக்கப் பா வடிவில் சுருக்கமாகச் சொல்லப்பட்ட விடயங்களை விரிவாக விளக்க வேண்டிய தேவையும் ஏற்பட்டதனால் பிற்காலங்களில் இவற்றுக்குப் பல உரை நூல்கள் எழுந்தன இதனால் காலத்துக்குக் காலம் இத்தகைய நூல்களுக்கு மக்கள் புரிந்து கொள்ளும் வகையில் உரைகள் எழுதப்படுவதும், மேலும் காலம் செல்ல அந்த உரைகளே புரிந்து கொள்ளப்படாது போகப் புதிய உரைகள் எழுதப்படுவது வழக்கமாக நிகழ்வதே.கி.பி.9-ஆம் நூற்றாண்டு முதல் 13- ஆம் நூற்றாண்டு வரையுள்ள காலம் உரைகள் மேலோங்கிய காலம் எனலாம். இவ்வாறு வளர்ந்த இவ்வுரைகள் எழுதிய உரையாசிரியர்களின் காலம் கி.பி. 12 முதல் 18-ஆம் நூற்றாண்டு எனக் கூறப்படுகிறது.
உரையாசிரியர்கள் கையாண்ட உத்திகள்
உரையாசிரியர்கள் வெறும் சொற்பொருள் விளக்கம் தருவதோடு நின்று விடாமல் இலக்கணக் குறிப்புத் தருதல், எடுத்துக்காட்டுகள் தந்து விளக்குதல், திறனாய்வு முறையில் விளக்குதல், வினாவிடை முறையில் விளக்குதல், எதனையும் வரிசை முறைப்படியும் ஒழுங்கு முறையிலும் எழுதுதல் என்று பல்வேறு உத்திகளைக் கையாண்டு விளக்கம் செய்வர். இவ்வுரையாசிரியர்களின் நடை ' விளக்க நடை' என்று கூறப்படுகின்றது. சிலபோழ்துகளில் மூல நூலை விட உரைநூல் சிறப்பாக அமைவதும் உண்டு.
இலக்கண உரையாசிரியர்கள்
இலக்கண நூல்களுக்கு உரை எழுதியோர் இலக்கண உரையாசிரியர்கள் ஆவர்.
வெளி இணைப்புகள்
பகுப்பு:தமிழ் இலக்கியம் பகுப்பு:தமிழ் உரைநடை பகுப்பு:தமிழ் உரையாசிரியர்கள்
நவ்தீப் சிங்
நவ்தீப் சிங் (பிறப்பு 24 ஜனவரி 1974) ஒரு இந்திய முன்னாள் முதல்தர துடுப்பாட்ட வீரர் ஆவார். அவர் இப்போது நடுவராக உள்ளார். 2015-16 பருவகாலத்தில் ரஞ்சிக் கோப்பைப் போட்டிகளில் நடுவராகக் கடமையாற்றினார். 2016-17 விஜய் ஹசாரே கோப்பை இறுதிப் போட்டியிலும் நடுவராகக் கடமையாற்றினார்.
மேற்கோள்கள்
<references group="" responsive="1"> பகுப்பு:இந்தியத் துடுப்பாட்ட நடுவர்கள் பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1974 பிறப்புகள்
மக்காலு
மக்காலு (நேபாளத்தில் ஏற்புடைய பெயர் मकालु; சீனாவில் ஏற்புடைய பெயர் மக்காரு':马卡鲁山; பின்யின்:மக்காலு ஷான் Mǎkǎlǔ Shān) உலகிலேயே ஐந்தாவது உயரமான மலை. இது இமய மலைத் தொடரில் எவரெஸ்ட் மலைக்கு கிழக்கே 22 கி.மீ தொலைவில் அமைந்துள்ளது. மக்காலு தனி முகடாக நான்கு முகம் கொண்ட சதுரவடி கூம்புப் பட்டகம் போல் உள்ளது. மலையின் உச்சி கடல் மட்டத்தில் இருந்து 8,462 மீட்டர் (27,762 அடி) உயரத்தில் உள்ளது. உயரமான பின்புல மலைப்பகுதியில் இருந்து இதன் தனி முகடு மட்டுமே 2,386 மீ (7,828 அடி) நிற்கின்றது.
மக்காலு மலையை ஒட்டி இரு துணை முகடுகள் உள்ளன. அவற்றுள் வடமேற்கே ஏறத்தாழ 3 கி.மீ தொலைவில் கங்ச்சுங்ஸ்ட்டே (Kangchungtse,) அல்லது மக்காலு-2 என்னும் மலைமுகடு உள்ளது. அதன் உயரம் 7,678 மீ (25,190 அடி). மக்காலு மலைக்கு 4 கி.மீ தொலைவில் மக்காலு-2 உடன் ஒட்டி இரண்டாவது துணை முகடு உள்ளது. இதன் பெயர் சோமோ லோன்சோ (Chomo Lonzo). இதன் உயரம் 7,818 மீ (25,650 அடி).
வெளி இணைப்புகள்
பகுப்பு:எண்ணாயிரம் மீட்டரை மீறும் மலைகள் பகுப்பு:இமயமலைத் தொடர் பகுப்பு:நேபாள மலைகள்
சுவரா பாஸ்கர்
சுவாரா பாஸ்கர் (பிறப்பு ஏப்ரல் 9, 1988) இந்திய நடிகை ஆவார்  இரண்டு திரை விருதுகளை வென்றுள்ளார் மற்றும் மூன்று முறை ஃபிலிம்பேர் விருதுக்கு பரிந்துரைக்கப்பட்டார்.
கடற்படை அதிகாரி உதய் பாஸ்கரின் மகளான சுவரா பாஸ்கர், டெல்லியில் பிறந்து வளர்ந்தார். தில்லி பல்கலைக் கழகத்திலிருந்து ஆங்கில இலக்கியத்தில் தனது இளங்கலை பட்டப்படிப்பைப் பெற்றபிறகு, ஜவகர்லால் நேரு பல்கலைக்கழகத்தில் சமூகவியலில் முதுகலைப் பட்டம் பெற்றார். 2009 ஆம் ஆண்டு நாடகத் திரைப்படமான''மேட்ஹோல்ல் கீப் வாக்கிங்கில் ஓரு துணைப் பாத்திரத்தில் அறிமுகமானார். ஆனால் அப்படம்'' வணிக ரீதியாக தோல்வி அடைந்தது. தனு வெட்ஸ் மனு (2011) இல் மணமகள் என்ற தனது துணைப் பாத்திரத்திற்காக பரவலான அங்கீகாரம் பெற்றார். இந்தத் திரைப்படத்தில் அவரது நடிப்பு விமர்சகர்களால் பாராட்டப்பெற்றார். அப்படத்திற்காக சிறந்த துணை நடிகைக்கான பிலிம்பேர் விருது பெற்றார்.
ஆரம்ப வாழ்க்கை மற்றும் கல்வி
1988 ஆம் ஆண்டு ஏப்ரல் 9 ஆம் தேதி சுவரா பாஸ்கர் பிறந்தார். இவரது தந்தை உதய பாஸ்கர், ஒரு தெலுங்கு இந்திய கடற்படை அதிகாரி. இவரது தாய் பிகாரி இரா பாஸ்கர், சினிமா ஆய்வுகள் பேராசிரியராக தில்லி ஜவஹர்லால் நேரு பல்கலைக்கழகத்தில் பணியாற்றினார். இவரது தாய்வழி பாட்டி வாரணாசியில் இருந்தார்.
சுவரா பாஸ்கர் தில்லியில் வளர்ந்தார். அங்கு சர்தார் படேல் வித்யாலயாவில் தனது பள்ளிப்படிப்பை முடித்தார். பின்னர் தில்லி பல்கலைக்கழகத்தின் மிராண்டா ஹவுஸில் இளங்கலை ஆங்கிலம் படித்தார். அங்கே படிக்கும் பொழுது மினிஷா லம்பா என்ற மற்றொரு நடிகர் அவருடன் படித்து வந்தார். தில்லி ஜவஹர்லால் நேரு பல்கலைக்கழகத்தில் இருந்து சமூகவியலில் தனது முதுகலைப் படிப்பை படித்தார். இடது|thumb| [[ராஞ்சனா படத்தின் முன்னோட்ட வெளியீட்டு நிகழ்வில், ஸ்வரா பாஸ்கர், 2013 ]]
தயாரிப்பாளர்
2019 ஆம் ஆண்டு ஜனவரி மாதம் 25 ஆம் தேதி தனது சகோதரர் இஷான் பாஸ்கருடன் அவர் தனது திரைப்படத் தயாரிப்பு நிறுவனம் கஹானிவாலேவைத் தொடங்கினார்.
வெளி இணைப்புகள்
பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:1988 பிறப்புகள்
1534
ஆண்டு 1534 (MDXXXIV) பழைய யூலியன் நாட்காட்டியில் வியாழக்கிழமையில் துவங்கிய சாதாரண ஆண்டு ஆகும்.
புளோரன்சு அருவி
புளோரன்சு அருவி ( பழங்குடியினர் வழக்கு: கர்ரிமுர்ரா ) என்பது ஆஸ்திரேலியாவின் வடக்குப் பகுதியில் உள்ள லிட்ச்ஃபீல்ட் தேசிய பூங்காவிற்குள் அமைந்துள்ள புளோரன்ஸ் க்ரீக்கில் உள்ள ஒரு பிரிக்கப்பட்ட அருவி ஆகும்.
இடம் மற்றும் அம்சங்கள்
இடது|thumb| நீர்வீழ்ச்சிக்கு அருகில் ஒரு அடையாளம். அருவியானது கடல் மட்டத்திலிருந்து 64 மீட்டர்கள் (210 அடி) உயரத்தில் இருந்து 9.8 - 15 மீட்டர்கள் (32 - 49 அடி) உயரம் கொண்ட பிரிக்கப்பட்ட இரு அடுக்குகளின் தொடர் வழியாக இறங்குகிறது. தெற்கு டார்வினுக்கு அருகே சுமார் 80 கிலோமீட்டர்கள் (50 மைல்கள்) தொலைவில் தேசிய பூங்காவின் வடக்கு எல்லைக்கு அருகில் அமைந்துள்ளது. இதை அணுகுவதற்கு பாதுகாக்கப்பட்ட சாலை ஒன்று அமைந்துள்ளது.
புளோரன்சு அருவியில் உள்ள ஒரு அடையாள இடுகையில் நடைப்பயணத்திற்கான இரண்டு வகை நடைகள் குறிப்பிடப்பட்டுள்ளன. 'ஷேடி க்ரீக் வாக்' 1.2 கிலோமீட்டர்கள் (0.75 மைல்கள்) தூரத்துடன் எளிதாக தரப்படுத்தப்பட்டுள்ளது. திரும்ப வருவதற்கான 'புளோரன்ஸ் க்ரீக் வாக்' 3.2 கிலோமீட்டர்கள் (2.0 மைல்கள்) தூரத்துடன் எளிதாக தரப்படுத்தப்பட்டுள்ளது. புளோரன்சு அருவியின் மூழ்கும் குளம் வழக்கமான பாதுகாப்பு எச்சரிக்கைகளைத் தவிரவும் "புத்துணர்ச்சியூட்டும் நீச்சலுக்கான சிறந்தது" என்று பட்டியலிடப்பட்டுள்ளது.
மேற்கோள்கள்
பகுப்பு:Coordinates on Wikidata பகுப்பு:ஆஸ்திரேலிய அருவிகள்
ஈரானின் பொருளாதாரம்
ஈரானின் பொருளாதாரம் உலக நாடுகளின் மொத்த உள்நாட்டு உற்பத்தி (பிபிபி) அடிப்படையில் பதினெட்டாவது இடத்தில் உள்ளது. 2015ல் 12ஆவது இடத்தை அடைந்துவிடுவோம் என்று ஈரானிய அதிகாரிகள் நம்பிக்கை தெரிவிக்கின்றனர். ஈரானின் பொருளாதாரம் கலப்புப் பொருளாதாரமாகவும் நிலைமாறும் பொருளாதாரமுமாக அதிக அளவிலான பொதுத்துறை நிறுவனங்களை உள்ளடக்கியதாகவும் 50 சதவீத பொருளாதாரம் பரவலானத் துறைகளிலும் திட்டமிடபட்டதாக உள்ளது. பரந்துப்பட்ட பொருளாதாரத்தை கொண்டதாகவும், 40 தொழில்துறைகள் ஈரான் பங்குச் சந்தையில் பட்டியலிடப்பட்டுள்ளன. 2010ல் ஈரான் அரசிற்கு அதிக வருவாயை ஈரானின் பெட்ரோலியத் துறை பெட்ரோல் ஏற்றுமதி மூலம் பெற்றுத் தந்தது.
மேற்கோள்கள்
Iran
சிறீநாகராஜா வித்தியாலயம்
ஸ்ரீநாகராஜா வித்தியாலயம் வவுனியா மாவட்டத்தின் தென்கிழக்கு எல்லைப்பகுதியில் அமைந்துள்ள ஒரு பாடசாலையாகும். இதில் ஏறத்தாழ 800 மாணவர்கள் கல்வி கற்கின்றனர். இடம்பெயர்ந்த மக்களின் பிள்ளைகளின் கல்வி நடவடிக்கைகளுக்காக இப்பாடசாலை தொடங்கப்பட்டது.
வெளியிணைப்புகள்
பகுப்பு:வவுனியா மாவட்டப் பாடசாலைகள்
சுழல் மின்னணுவியல்
சுழல் மின்னணுவியல் அல்லது சுழல் மின்னியல் (Spintronics) என்பது மின்னணு (இலத்திரன்) அணுவின் கருவைச் சுற்றிவருகையில் தானும் சுயசுழற்சிக்குட்படுவதால் மின்னியல் கொண்டுசெல்வதைக் குறிக்கும். )இலத்திரன்களின் மறையேற்ற நகர்வினால் மின்னோட்டம் தூண்டப்படுவதுடன் சுழற்சி இயல்பு காரணமான பண்புகுறித்த அறிகைகள் அறிவியல் துறையில் மிகமுக்கிய அடைவாக இருப்பதுடன் கணினியியலில் இதன் பயன்படுத்துகை பற்றி ஆராயப்பட்டுவருகின்றது.
வரலாறு
1980களில் திண்ம நிலை கருவிகளில் சுழற்சியில் தங்கியதான இலத்திரன் கொண்டுசெல்லல் கண்டறியப்பட்டதிலிருந்து சுழல் மின்னணுவியல் முக்கியத்துவம் பெற்றது. இது ஜோன்சன்(Johnson) மற்றும் சில்சுபீ (Silsbee) ஆகியோரால் 1985இல் அவதானிக்கப்பட்ட இரும்புக் காந்த உலோகங்களிலிருந்து முனைவாக்கப்பட்ட சுழல் இலத்திரன் பாய்வது அல்பேர்ட் பேர்ட்டு. மற்றும் பீட்டர் குறுன்பேர்க் முதலானோரால்(1988). தனித்தனியாக அறியப்பட்ட பாரிய காந்தத் தடை en:Giant magnetoresistance முதலியவற்றையும் உள்ளடக்கும். ஆயினும் சுழல் மின்னணுவியலின் தோற்றுவாய் இதற்கும் முந்தியதாக மேசேவேய் மற்றும் டெட்ரோவ் ஆகியோரால் முன்னெடுக்கப்பட்ட இரும்புக் காந்தம் அல்லது மீகடத்தி அறிதலுடன் மற்றும் 1970களில் யூலியரால் மேற்கொள்ளப்பட்ட கந்த சுரங்கம் குறித்த ஆரம்பப் பரிசோதனைகளுடன் பார்க்கவேண்டியது ஆனால் சுழல் மின்னணுவியலில் குறைக்கடத்தியின் பயன்பாடு 1990இல் சுப்பியியோ டாட்டா மற்றும் தாஸ் முதலானோரால் கொள்கை அளவில் முன்வைக்கப்பட்ட சுழல்புல தாக்கத் திரிதடையம் பற்றிய முன்மொழிவுடன் ஆரம்பிக்கும்.
மேற்கோள்கள்
பகுப்பு:மின்னணுவியல்
ஜயா சர்மா
ஜயா சர்மா (Jaya Sharma, பிறப்பு: செப்டம்பர் 17 1980), இந்தியப்  பெண்கள் தேர்வுத் துடுப்பாட்ட  அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 77 ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார். 2001/02 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,   2001/02-2008/09 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1980 பிறப்புகள் பகுப்பு:வாழும் நபர்கள்
நாவினிபட்டி ஊராட்சி
நாவினிபட்டி ஊராட்சி (Navinipatti Gram Panchayat), தமிழ்நாட்டின் மதுரை மாவட்டத்தில் உள்ள மேலூர் ஊராட்சி ஒன்றியத்தில்  அமைந்துள்ளது. இந்த ஊராட்சி, மேலூர் சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7501 ஆகும். இவர்களில் பெண்கள் 3671 பேரும் ஆண்கள் 3830 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டிரைதயோனேட்டு
டிரைதயோனேட்டு (Trithionate) என்பது [S3O6]2− என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கந்தகத்தின் ஆக்சி எதிர்மின் அயனி என்று இச்சேர்மம் வகைப்படுத்தப்படுகிறது. இச்சேர்மம் டிரைதயோனிக் அமிலத்தினுடைய இணை காரமாகக் கருதப்படுகிறது. சில சல்பேட்டு ஒடுக்கும் பாக்டீரியாக்கள் சுவாசத்திற்காக இதைப் பயன்படுத்துகின்றன.
அல் உம்மா
அல் உம்மா (Al Ummah) என்பது ஓர் தீவிரவாத இயக்கமாகும். அல் உம்மா என்பதற்கு சமுதாயம் என்று பொருள். இவ்வியக்கம் இந்தியாவின் தமிழ்நாட்டைத் தளமாகக் கொண்டது. இது தமிழக அரசால் தடை செய்யப்பட்ட இயக்கமாகும். இது 1998 ஆம் ஆண்டு கோவையில் குண்டு வெடிப்பை நடத்தியது.
பரப்பு விரிவுக் குணகம்
பரப்பு விரிவுக் குணகம் (coefficient of areal or superficial expansion) என்பது ஓரலகு பரப்பினையடைய ஓரு பொருள் ஓரலகு வெப்பநிலை ஏற்றம் காணும் போது அதிகரிக்கும் பரப்பு ஆகும்.
அல் உம்மா
வரலாறு
அல் உம்மா இயக்கமானது பாபர் மசூதி இடிப்பு நிகழ்விற்குப் பின் சையது அஹமது பாட்ஷா மற்றும் எம்.ஹெச். ஜவாஹிருல்லாஹ் ஆகியோரால் 1993 ஆம் ஆண்டு தமிழகத்தின் கோயம்புத்தூரில் ஆரம்பிக்கப்பட்டது. இவ்வியக்கத்தின் பெயரைத் தெரிவு செய்தவர் ''எம்.ஹெச். ஜவாஹிருல்லாஹ்'' ஆவார். இவ்வியக்கத்திலிருந்து பிரிந்த இயக்கம் தமிழ்நாடு முஸ்லிம் முன்னேற்றக் கழகம் ஆகும். 1993 ஆம் ஆண்டில் சென்னையில் அமைந்த ஆர்.எஸ்.எஸ் அலுவலகத்தின் அருகே நடந்த குண்டு வெடிப்பில் 11 பேர் கொல்லப்பட்டதைத் தொடர்ந்து இவ்வியக்கத்தைச் சேர்ந்த பாட்ஷா மற்றும் இருவர் தடா சட்டத்தின் கீழ் கைது செய்யப்பட்டனர். பின்னர் 1997 ஆம் ஆண்டு இவர்கள் விடுதலை செய்யப்பட்டனர். 1998 ஆம் ஆண்டு அல் உம்மா இயக்கம் பாரதிய ஜனதா கட்சியைச் சார்ந்த எல்.கே அத்வானியைக் கோவையில் நடைபெற்ற தேர்தல் பிரச்சாரத்தின் போது கொலை செய்ய திட்டமிட்டனர். இத்திட்டத்தினால் கோவையில் 18 இடங்களில் நடந்த தொடர் குண்டு வெடிப்பில் 58 பேர் கொல்லப்பட்டனர். விமானம் தாமதமாக வந்ததால் அத்வானி உயிர் தப்பினார். மேலும் அல் உம்மா இயக்கம் 2013 ஆம் ஆண்டு பெங்களூருவில் நிகழ்ந்த தீவிரவாதக் குண்டு வெடிப்புச் செயலிலும் இவ்வியக்கம் தொடர்பு கொண்டிருந்தது.
பரப்பு விரிவுக் குணகம்
பொருளின் மாறிய பரப்பளவு A2 என்றும் தொடக்கப் பரப்பளவு A1 என்றும் இந்த அளவீடுகளுக்கான வெப்பநிலை முறையே T2, T1 என்றும் கொண்டால் அப்பொருளின் பரப்பு விரிவுக் குணகம்:
அல் உம்மா
மேற்கோள்கள்
பகுப்பு:தீவிரவாத அமைப்பு என குறிப்பிடப்பட்டவை பகுப்பு:இசுலாமிய அமைப்புகள்
பரப்பு விரிவுக் குணகம்
மேற்கோள்கள்
பகுப்பு:வெப்ப இயக்கவியல்
பாலை பாடிய பெருங்கடுங்கோ
thumbnail|வலது|சேர நாணயங்களில காணப்படும் சேரமன்னர் முத்திரை, வாங்குவில் எனக் குறிப்பிடப்படும் எய்யும் வில் பாலை பாடிய பெருங்கடுங்கோ சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் 58 உள்ளன. இவர் ஒரு சேர மன்னன்.
புகழூர்க் கல்வெட்டு
புகழூரிலுள்ள தமிழ் கல்வெட்டு அசோகன் காலத்தை சேர்ந்தது. இந்தக் கல்வெட்டில் இவனது தந்தைபெயர் 'கோ ஆதன் செல் இரும்பொறை. இவனது பெயர் பெருங்கடுங்கோ. இவனது மகன் பெயர் இளங்கடுங்கோ' என்று குறிப்பிடப்பட்டுள்ளது.
இவரது பாடல்கள்
அகநானூறு 5, 99, 111, 155, 185, 223, 261, 267, 291, 313, 337, 379,
கலித்தொகை பாலைக்கலி 35 பாடல்
குறுந்தொகை 16, 27, 124, 135, 137, 209, 231(மருதம்), 262, 283, 398,
நற்றிணை 9, 48, 118, 202, 224, 256, 318, 337, 384, 391,
புறநானூறு 282
பாலைக்கலி
இந்தப் புலவர் அரசன் ஆதலால் செங்கோலாட்சி, கொடுங்கோலாட்சி போன்றவறை நயமான உவமைகளாகச் சுட்டியுள்ளார்.
வெளிப்பார்வை
பாலை பாடியவன் வெற்றி, கொடை பற்றிப் பேய்மகள் இளவெயினி
பகுப்பு:சங்கப்புலவர்களில் சேர வேந்தர்கள் பகுப்பு:சங்கப் புலவர்கள் பகுப்பு:சங்ககாலச் சேரர்
வல்லம் பீடபூமி
வல்லம் பீடபூமி (Vallam Plateau) என்பது இந்தியாவின் தமிழ்நாட்டில் உள்ள தஞ்சாவூர் நகரின் தெற்கே அமைந்துள்ள ஒரு உயரமான நிலப்பரப்பாகும். வல்லம் பீடபூமியானது மணற்கற்களின் முகடுகளால் சீரான இடைவெளியில் குறுக்கிடப்பட்ட ஒரு சிறிய பீடபூமி ஆகும்.
மேற்கோள்கள்
பகுப்பு:தஞ்சாவூர் மாவட்டம் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
இந்து நாட்காட்டி
right|250px|thumb|A page from the Hindu calendar 1871-72. இந்து நாட்காட்டி என்று குறிப்பிடப்படும் நாட்காட்டி காலவோட்டத்தில் ஒவ்வொரு நிலப்பகுதியிலும் மாறுபட்டுள்ள பல நாட்காட்டிகளாகும்.இந்தியத் தேசிய நாட்காட்டி அவற்றில் ஒன்றாகும்.வானியல் அறிஞர்களான ஆரியபட்டா(கிபி 499) மற்றும் வராகமிகிரர்(6ஆம் நாற்றாண்டு) வடிவமைத்த பஞ்சாங்கம் என்ற அடிப்படையில் இவை அமைந்தவை.
நாள்
நாள் சூரியனின் விடியலின்போது துவங்குகிறது. ஒவ்வொரு நாளும் ஐந்து பண்புகளால் அடையாளப் படுத்தப்படுகின்றன.(வடமொழியில் பஞ்ச= ஐந்து,அங்கம்=உறுப்புகள்) அவை யாவன:
திதிகள்
நிலவின் வெவ்வேறு நிலைகள் திதிகளாகக் குறிக்கப்படுகின்றன;
வாஷிங்டன், நியூ ஜேர்சி
பரப்பளவு
2010இன் மதிப்பீட்டின் அடிப்படையில் இந்நகரம் 7.665 சதுர கிலோ மீற்றர் பரப்பளவைக் கொண்டுள்ளது. இதில் 7.534 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.130 சதுர கிலோ மீற்றர் பிரதேசம் நீரினால் சூழப்பட்டுள்ளது.
இந்து நாட்காட்டி
வெளியிணைப்புகள்
பகுப்பு:இந்துக் காலக் கணிப்பு முறை
வாஷிங்டன், நியூ ஜேர்சி
மேற்கோள்கள்
பகுப்பு:பேர்கென் மாவட்ட நகரங்கள்
இளம்பூரணர்
இன்றுவரை தொல்காப்பியத்துக்குக் கிடைத்த உரைகளில் மிகப்பழைய உரையை எழுதியவர் இளம்பூரணர் ஆவார். தொல்காப்பியத்தின் எழுத்ததிகாரம், சொல்லதிகாரம், பொருளதிகாரம் ஆகிய மூன்று அதிகாரங்களுக்கும் உரை எழுதினார்.
தொல்காப்பிய உரையாசிரியர்களில் இவர் காலத்தால் முந்தியவர். இவரது காலம் 11-ஆம் நூற்றாண்டு. ‘உரையாசிரியராகிய இளம்பூரண அடிகள்’ என அடியார்க்கு நல்லார் இவரைக் குறிப்பிடுவதால் இவரது பெயரை இளமையில் அறிவு நிறையப்பெற்ற துறவி என உணர்ந்துகொள்ள வேண்டும். ‘உளங்கூர் கேள்வி இளம்பூரணர்’, ‘ஏதமில் மாதவர்’ என்றெல்லாம் இவர் போற்றப்படுகிறார்.
இளம்பூரணருக்கு முன்பும் தொல்காப்பியத்துக்கு உரை எழுதப்பட்டிருந்தது என்பதனை "இதுவும் ஒருசார் ஆசிரியன் உரைப்பது" என அவர் குறிப்பிடுவதால் உணரலாம். அதிகார விளக்கம், இயல் பற்றிய சுருக்கம், நூற்பா நுதலும் பொருள், தெளிவுரை, சொல்தொடர் விளக்கம், மேற்கோள் விளக்கம் என்ற பொது அமைப்பு அவர் உரையில் காணப்படும்.
அடிக்குறிப்பு
பகுப்பு:தமிழ் இலக்கியம் பகுப்பு:தமிழ் உரையாசிரியர்கள் பகுப்பு:தொல்காப்பிய உரையாசிரியர்கள்
வாக்யா
வாக்யா (மராத்தியில் புலி என்று பொருள்) மராட்டிய மன்னர் சத்ரபதி சிவாஜி மகாராஜாவின் கலப்பின வகை நாய் ஆகும். இது விசுவாசம் மற்றும் நிரந்தர பக்தியின் அடையாளமாக கருதப்படுகிறது.சிவாஜி மகாராஜாவின் மரணத்திற்க்கு பிறகு,தனது உடமையாளரின் இறுதிச் சடங்கில் தீக்குளித்து தன்னத்தானே மாய்த்துக்கொண்டதாகக் கூறப்படுகிறது.
ராய்காட் கோட்டையில் சிவாஜி மகாராஜாவின் சமாதிக்கு அருகில் ஒரு பீடத்தில் வாக்யாவிற்க்கு ஒரு சிலை வைக்கப்பட்டது.2011 ஆம் ஆண்டு வாக்யாவின் சிலை சாம்பாஜி படையணியைச் சார்ந்தவர்களால் அகற்றப்பட்டது,பின்னர் அது மீண்டும் நிறுவப்பட்டது.
நினைவுச்சின்னம்
வாக்யாவின் நினைவாக,ராய்காட் கோட்டையில் சிவாஜி மகாராஜாவின் சமாதிக்கு அருகில் நினைவுச்சின்னம் கட்ட,இந்தூர் இளவரசர் துகோஜி ஹோல்கர் ரூபாய் 5000 ஆயிரம் நன்கொடையாக தந்தார்.(2020 ஆம் ஆண்டில் அப்பணத்தின் மதிப்பு ரூபாய் 1.4 மில்லியன் அல்லது $ 18000 அமெரிக்க டாலர்களுக்கு சமம் ஆகும்.
நரசிம்ம சிந்தாமன் கேல்கரின் தலைமையில் ஸ்ரீ சிவாஜி ராய்கட் ஸ்மாரக் சமாதியின் (எஸ்.எஸ்.ஆர்.எஸ்.எஸ்) பதாகையின் கீழ் 1936 ஆம் ஆண்டில் சிவாஜியின் நினைவிடத்தில் சமாதியின் மீது வாக்யாவின் சிலை அமைக்கப்பட்டதாக மிட் டே அறிக்கை தெரிவிக்கிறது.
அலமாதி ஊராட்சி
அலமாதி ஊராட்சி (Alamathi Gram Panchayat), தமிழ்நாட்டின் திருவள்ளூர் மாவட்டத்தில் உள்ள சோழவரம் வட்டாரத்தில் அமைந்துள்ளது. இந்த ஊராட்சி, மாதவரம் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2021-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 23221 ஆகும். இவர்களில் பெண்கள் 11324 பேரும் ஆண்கள் 11897 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2022ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
இயற்கை அமைப்பு[தொகு]
மிகக் கடினமான கிராவல் வகை மண் இப்பகுதியில் மிக அதிகமாக உள்ளது. இவ்வகை மண் விவசாயத்திற்கு ஏற்புடையதல்ல எனவே, இங்கு பெரும்பகுதி வரண்ட நிலமாகவே உள்ளது. எனினும், வறட்சி தாங்கி வளரும் "முந்திரி மரங்கள்" சில ஆண்டுகளுக்கு முன்பு வரை இப்பகுதிகளில் அதிக அளவில் பயிரிடப்பட்டு வந்தது. அரசுக்கு சொந்தமான முந்திரி தோப்புகளும் இங்கு இருந்தது. தற்போது இந்த முந்திரி தோப்புகள் முற்றிலும் அழிக்கப்பட்டு, சட்டத்திற்கு புறம்பான குடியேற்றங்கள் ஏற்பட்டுவிட்டது.
விவசாயம் செய்ய தகுதியான ஒரு சில இடங்களும், குடியிருப்பு பகுதிகளாக மாற்றப்பட்டுவிட்டது. எனினும் மிகச்சிறிய "அலமாதி" ஏரி இவ்வூரின் இயற்கை வளத்திற்கு ஓர் எடுத்துக்காட்டாக திகழ்கிறது.
மக்கள்[தொகு]
சென்னை நகரதிற்கு அருகில் இவ்வூர் இருந்தாலும், புதிய குடியேற்றங்கள் ஏற்பட்டாலும், இன்றும் பெரும்பான்மையான மக்கள் பழமை சிந்தனையிலேயே இருப்பது மாற்றமடையும் என்றே காத்திருக்க வேண்டும். பழைய அலமாதி பகுதியில் ஒரு குறிப்பிட்ட சாதி மக்களும், புதிய அலமாதி பகுதி வேறுஒரு சாதி மக்களும், இந்த இரு பகுதிகளுக்கும் இடைப்பட்ட பகுதிகளில் பெருமளவில் தலித் இன மக்களும் தத்தம் பகுதிகளில் ஆதிக்கம் செலுத்தி வருகின்றனர்.மக்களில் பெரும்பான்மையானவர்கள் கூலி வேலை செய்பவர்கள்.
தொழில் வளர்ச்சி[தொகு]
இயற்கையாக அமைந்த நிலத்தடி நீர்வளம், இவ்வூரில் மிக அதிக அளவில் "குடிநீர்" வியாபாரம் பெருக வகை செய்துள்ளது. இவ்வூரில் மட்டும் சுமார் 10க்கும் மேற்பட்ட பெரிய குடிநீர் சுத்தீகரிப்பு ஆலைகளும் கணக்கில்லாத சிறிய ஆலைகளும் உள்ளது. இன்று சென்னை நகர மக்கள் பலரின் தாகத்தை அலமாதி தண்ணீர் தனித்துவருகின்றது.
மேலும், வெளி நாடுகளுக்கு ஏற்றுமதி செய்யப்படும் மிளகாய், வெங்காயம் போன்ற உணவுப் பொருட்களை சேமித்து வைப்பதற்கான கிடங்குகளும், அவற்றை தரம் பிரிக்கும் தொழிலும் இங்கு சிறப்பாக நடைபெறுகிறது.
வழிபாட்டுத் தலங்கள்[தொகு]
பழைய அலமாதியில் உள்ள "அலர்மதீஈஸ்வரம்" சிவன் கோயிலும், அதன் அருகில் உள்ள முருகன் கோயிலும் இப்பகுதியில் மிகப்பிரபலம்.
கல்வி நிலையங்கள்[தொகு]
பழைய அலமாதியில் ஒரு அரசு தொடக்கப் பள்ளியும், புதிய அலமாதியில் ஒரு அரசு தொடக்கப் பள்ளி மற்றும் ஒரு மேல்நிலைப் பள்ளியும் உள்ளது. மேலும், தமிழ்நாடு கால்நடை அறிவியல் பல்கலைக் கழகத்தின், உணவு பதப்படுத்துதல் பயிற்சி கல்லூரியும் அலமாதியில் உள்ளது.
போக்குவரத்து[தொகு]
அலமாதி, செங்குன்றம்-திருவள்ளுர்-திருபெரும்பூதூர்-சிங்க பெருமாள் கோயில் மாநில நெடுஞ்சாலையில் அமைந்துள்ளது. செங்குன்றம் அருகில் உள்ள பெரிய நகரமாகும். அரசு போக்குவரத்து பேருந்துக்கள் மட்டுமல்லாது, அதிகமான ஷேர் ஆட்டோக்களும் அலமாதியை செங்குன்றத்தோடு இணைக்கின்றது.
பேருந்து வழித்தடம்
57D பூச்சி அத்திப்பேடு - அலமாதி (வழி) - செங்குன்றம் - பாரிமுனை
57M அலமாதி - செங்குன்றம் - பாரிமுனை
65H ஆவடி - திருநின்றவூர் - தாமரைப் பாக்கம் - அலமாதி (வழி) - செங்குன்றம்
505 செங்குன்றம் - அலமாதி (வழி) - தாமரைப் பாக்கம் - ஈக்காடு - திருவள்ளூர்